Sos piratas barbarescos

Cando sos piratas barbarescos in sa colta
isbarcan ca 'e corsaros an s'impreu,
sos nostros, de sos turcos in sa polta
si cuan e atacan de assachèu1.

Medas nde ochin e a briglia isolta
terrorizados fuin a buleu,
presoneris lassende e-d-ogni iscolta,
chilchend'iscampu a tanta ira 'e Deu.

In s'iscumpigliu an példidu sa corra
propiu in sa fontana ‘e Corru Andalu,
cand'a fuer oltadu an sa petorra,

sa retirada sonende a iscàndalu.
Da tando in saltu 'e idda istiga torra
no si ch'at bidu 'e barbarescu sàndalu.

Su trintunu 'e Ennalzu 1973

1De assachèu: d’improvviso. Il sonetto narra di un assalto barbaresco nel territorio di Villanova respinto dai sardi comandati da Pietro Boyl.